Diari Oficial de la Generalitat Valenciana


Sumari del DOGV 9465, del 08-11-2022 (2022/9833)

Informació pública de la documentació del Programa d'actuació integrada del sector ARI-10 «Carretera Albalat-Est», de gestió indirecta, presentada per l'entitat Mercantil Comercial de Reciclajes, SL.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9833


Data del document
:   21-10-2022

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública de la documentació del Programa d'actuació integrada del sector ARI-10 «Carretera Albalat-Est», de gestió indirecta, presentada per l'entitat Mercantil Comercial de Reciclajes, SL. [2022/9833]  
La Junta de Govern Local, en la sessió de 21 de setembre de 2022, va adoptar el següent acord:  
  
Primer. Sotmetre a informació pública la documentació del Programa d'actuació integrada del sector ARI-10 «Carretera Albalat-Est», de gestió indirecta, presentada per l'entitat Mercantil Comercial de Reciclajes, SL.  
  
Segon. Publicar els anuncis corresponents en el Diari Oficial de la Generalitat Valenciana, en premsa escrita de gran difusió i en el tauler d'anuncis de la web municipal. Cal advertir que la informació pública tindrà una duració de 45 dies hàbils, comptats des de l'endemà a la publicació de l'anunci en el Diari Oficial de la Generalitat Valenciana, i que durant aquest període podrà examinar-se la documentació, tant en la pàgina web municipal com en l'Àrea de Gestió del Territori de l'Ajuntament d'Alzira, situada al carrer de Sant Roc, núm. 6 (4a planta), i formular, si és el cas, les observacions o al·legacions que estimen convenients.  
  
Tercer. Realitzar consulta a les empreses subministradores de serveis públics urbans i a les administracions públiques que pogueren resultar afectades perquè, en el termini màxim de 45 dies, emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística, amb els efectes que s'assenyalen en l'article 55, apartat 2, del TRLOTUP.  
  
Quart. Notificar el present acord als qui han presentat la iniciativa i als titulars cadastrals i registrals dels terrenys inclosos en l'actuació i a quantes persones s'hagueren personat en l'expedient, i fer-los constar que per tractar-se d'un acte de tràmit, que no posa fi a la via administrativa, contra aquest acord no es podrà interposar cap recurs.  
  
  
A partir de l'endemà de la publicació del present anunci en el DOGV, s'inicia per un termini de 45 dies hàbils, l'exposició pública del Programa d'actuació integrada del sector ARI-10 «Carretera Albalat-Est», de gestió indirecta, presentada per l'entitat Mercantil Comercial de Reciclajes, SL. Durant el termini indicat, s'hi podran formular al·legacions i observacions.  
  
La documentació podrà examinar-se en les dependències de l'Àrea de Gestió del Territori de l'Ajuntament d'Alzira (4t planta), carrer de Sant Roc, núm. 6, d'Alzira, en dies hàbils i en horari d'oficina; igualment, podrà consultar-se en la pàgina web en la següent adreça d'enllaç:  
https://www.alzira.es/wp-content/uploads/2022/09/Documentacion-relativa-PAI-Sector-ARI-10-Carretera-de-Albalat-Este.doc  
  
Es publica per al general coneixement, segons el que es preveu en els articles 55.2 i 61 TRLOTUP del text refós de la Llei d'ordenació del territori, urbanisme i paisatge, de la Comunitat Valenciana (Decret legislatiu 1/2021, de 18 de juny, del Consell).  
  
Alzira, 21 d'octubre de 2022.- La regidora delegada: Sara Garés Ull.